Gboard

Το Gboard είναι μια εφαρμογή εικονικού πληκτρολογίου ανεπτυγμένη από την Google για συσκευές Android και iOS. Κυκλοφόρησε αρχικά για το iOS τον Μάιο του 2016, και ακολουθήθηκε από μια κυκλοφορία για το Android τον Δεκέμβριο του ίδιου έτους, κάνοντας το ντεμπούτο του ως μια σημαντική αναβάθμιση της ήδη υπάρχουσας εφαρμογής Google Keyboard για το Android.

Το Gboard περιέχει το Google Αναζήτηση, περιλαμβάνοντας αποτελέσματα ιστού και προγνωστικές απαντήσεις, εύκολη αναζήτηση και διαμοιρασμό περιεχομένου GIF και εμότζι, μια προγνωστική μηχανή πληκτρολόγησης που προτείνει την επόμενη λέξη με βάση τα συμφραζόμενα, και υποστήριξη πολλών γλωσσών. Ενημερώσεις του πληκτρολογίου έχουν φέρει περαιτέρω λειτουργικότητα, όπως προτάσεις για GIF, επιλογές για θέμα σκούρου χρώματος ή χρήση προσωπικής εικόνας ως το φόντο πληκτρολογίου, υποστήριξη για υπαγόρευση κειμένου μέσω ομιλίας, πρόβλεψη επόμενης φράσης, και χειρωνακτική αναγνώριση εμότζι. Κατά την περίοδος πρώτης κυκλοφορίας του στο iOS, το πληκτρολόγιο προσέφερε μονάχα υποστήριξη για την Αγγλική γλώσσα, με περισσότερες γλώσσες να προστίθενται στους επόμενους μήνες, ενώ στο Android, υποστήριζε περισσότερες από 100 κατά την περίοδο πρώτης κυκλοφορίας σε αυτό.

Τον Αύγουστο του 2018, το Gboard ξεπέρασε τις 1 δισεκατομμύριο εγκαταστάσεις στο Google Play Store, καθιστώντας την ως μια από τις δημοφιλέστερες εφαρμογές για Android. Πρόκειται για υπολογισμό από το Play Store και περιλαμβάνει εγκαταστάσεις από χρήστες, καθώς και περιπτώσεις προεγκατάστασης της εφαρμογής.

Περιεχόμενα
Το Gboard είναι μια εφαρμογή εικονικού πληκτρολογίου. Περιέχει το Google Αναζήτηση, περιλαμβάνοντας αποτελέσματα ιστού και προγνωστικές απαντήσεις, εύκολη αναζήτηση και διαμοιρασμό περιεχομένου GIF και εμότζι, και μια προγνωστική μηχανή πληκτρολόγησης που προτείνει την επόμενη λέξη με βάση τα συμφραζόμενα. Όταν πρωτοκυκλοφόρησε τον Μάιο του 2016 για το iOS, το Gboard υποστήριζε μόνο την Αγγλική γλώσσα, ενώ υποστήριζε «περισσότερες από 100 γλώσσες» όταν έγινε διαθέσιμο για το Android. Η Google δηλώνει ότι το Gboard θα προσθέσει κι άλλες γλώσσες «στους επόμενους μήνες». Τον Οκτώβρη του 2019, υπήρχαν 916 γλώσσες σε υποστήριξη.

Το Gboard περιλαμβάνει το Floating Keyboard και το Google Translate στο ίδιο το Gboard. Το Gboard υποστηρίζει λειτουργία one-handed στο Android έπειτα της ενημέρωσης του τον Μάιο του 2016. Αυτή η λειτουργικότητα προστέθηκε στην εφαρμογή όταν έφερε την επωνυμία Google Keyboard.

Μια ενημέρωση για την εφαρμογή iOS που κυκλοφόρησε τον Αύγουστο του 2016 περιέλαβε την Γαλλική, Γερμανική, Ιταλική, Πορτογαλική, και Ισπανική γλώσσα , καθώς και την προσφορά «έξυπνων προτάσεων GIF», όπου το πληκτρολόγιο θα προτείνει GIFs συσχετιζόμενα με κείμενο. Το πληκτρολόγιο επίσης προσφέρει νέες επιλογές για ένα σκοτεινό φόντο ή την χρήση προσωπικής εικόνας ως φόντο πληκτρολογίου. Άλλη μια καινούργια ενημέρωση τον Μάρτιο του 2018 περιέλαβε την Κροατική, Τσέχικη, Δανέζικη, Ολλανδική,  Croatian, Czech, Danish, Dutch, Φινλανδική, Ελληνική, Πολωνική, Ρουμανική, Μπαλούτσι, Σουηδική, Καταλανική, Ουγγρική, Μαλέι, Ρώσικη, Λατινοαμερικανική Ισπανική, και Τούρκικη γλώσσα, μαζί με υποστήριξη για υπαγόρευση κειμένου μέσω ομιλίας, παρέχοντας στους χρήστες την δυνατότητα να «πατήσουν παρατεταμένα το κουμπί του μικροφώνου στο κενό και να μιλήσουν». Τον Απρίλιο του 2017, η Google αύξησε σημαντικά την ποσότητα Ινδικών γλωσσών για υποστήριξη στο Gboard, με την προσθήκη 11 νέων γλωσσών, ανάγοντας το σύνολο υποστηριζόμενων Ινδικών γλωσσών σε 22.

Τον Ιούνιο του 2017, η εφαρμογή Android ενημερώθηκε για να υποστηρίζει αναγνώριση χειρωνακτικά ζωγραφισμένων εμότζι και την δυνατότητα πρόβλεψης ολόκληρων φράσεων παρά μονών λέξεων. Η λειτουργικότητα αυτή προβλέπεται να έρθει στη εφαρμογή για το iOS στο μέλλον. Η αναγνώριση φωνής εκτός σύνδεσης προστέθηκε τον Μάρτιο του 2019.

Στις 12 Φεβρουαρίου 2020, μια νέα παροχή, το «Emoji Kitchen», προστέθηκε, με την δυνατότητα να μιξάρονται διάφορα εμότζι και να χρησιμοποιούνται ως αυτοκόλλητα κατά την ανταλλαγή μηνυμάτων.

Υποδοχή
Το 2016, η The Wall Street Journal επαίνεσε το πληκτρολόγιο, και κυρίως την ενσωματωμένη παροχή Αναζήτησης Google. Παρ'όλα αυτά, παρατηρήθηκε ότι η εφαρμογή δεν υποστηρίζει σύνδεση με άλλες εφαρμογές στην συσκευή, με αποτέλεσμα αιτήσεις όπως το «Αγορά εισιτηρίων για την ταινία Captain America» να ανακατευθύνουν χρήστες στον περιηγητή ιστού, αντί για εφαρμογή εισιτηρίων κινηματογράφου εγκατεστημένη στο κινητό. Η The Wall Street Journal επίσης επαίνεσε την προγνωστική μηχανή πληκτρολόγησης, διατυπώνοντας ότι «ξεπερνά τους περισσότερους ανταγωνιστές» και «γίνεται εξυπνότερη με την χρήση». Ανακαλύφθηκε επίσης ότι το «έξυπνα προτείνει εμότζι ενώ πληκτρολογείς». Παρατηρήθηκε ότι απουσίαζε μια κατάσταση one-handed (μια δυνατότητα που προστέθηκε τον Μάιο του 2016 για το Android), καθώς και η έλλειψη επιλογών για αλλαγή χρώματος ή μεγέθους των πλήκτρων, γράφοντας ότι «Εάν ψάχνετε για ένα εξατομικευμένο πληκτρολόγιο, το Gboard δεν είναι για εσάς».

Παραπομπές

Κατηγορία:Λογισμικό Android
Κατηγορία:Λογισμικό iOS